
เริ่มประชุมเวลา     09.30  น.
เรื่องก่อนระเบียบวาระการประชุม
	นางวรรณา  คงแคล้วภัยเลขานุการสภา อบต.กะหรอ
	เรียนท่านประธานสภาองค์การบริหารส่วนตำบลกะหรอ ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ  และผู้เข้าร่วมประชุมทุกท่าน  สำหรับวันนี้เป็นการประชุมสภาองค์การบริหารส่วนตำบลกะหรอ สมัยสามัญ   สมัยที่ 3  ประจำปี พ.ศ.2567  ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน 8 ท่าน  ถือว่าครบองค์ประชุม  ขอเรียนเชิญท่านประธานสภาองค์การบริหารส่วนตำบลกะหรอ  ได้จุดธูป -  เทียน  บูชาพระรัตนตรัยต่อไป    เชิญค่ะ


	นายเสรี  บุญยเกียรติ
ประธานสภา อบต.กะหรอ

	(จุดธูป  - เทียน  บูชาพระรัตนตรัย)


	นางวรรณา  คงแคล้วภัยเลขานุการสภาอบต.กะหรอ
	เรียน ท่านประธานสภาองค์การบริหารส่วนตำบลกะหรอ  ก่อนการประชุมสภา
องค์การบริหารส่วนตำบลกะหรอ  ดิฉันขออ่านประกาศสภาองค์การบริหาร
ส่วนตำบลกะหรอ เรื่อง  เรียกประชุมสภาองค์การบริหารส่วนตำบลกะหรอ สมัยสามัญ สมัยมี่ 3 ประจำปี พ.ศ.2567 ตามที่สภาองค์การบริหารส่วนตำบลกะหรอได้กำหนดสมัยประชุมสามัญ  สมัยที่ 3 ประจำปี  พ.ศ.2567   เริ่มตั้งแต่วันที่  10 สิงหาคม 2567  เป็นต้นไป  มีกำหนด  15  วัน  ตามมติที่ประชุมสภาองค์การบริหารส่วนตำบลกะหรอ  ในคราวประชุมสภาองค์การบริหารส่วนตำบลกะหรอ สมัยแรก  เมื่อวันที่  20 กุมภาพันธ์   2567  นั้น
ฉะนั้น  อาศัยอำนาจตามความในมาตรา  55  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  (แก้ไขเพิ่มเติมถึงฉบับที่  7  พ.ศ.2562)  ประกอบกับ  ข้อ  36  แห่งระเบียบกระทรวงมหาดไทยว่าด้วยการประชุมสภาท้องถิ่น  พ.ศ. 2547  จึงประกาศเรียกประชุมสภาองค์การบริหารส่วนตำบลกะหรอ  สมัยสามัญ  สมัยที่ 3 ประจำปี  พ.ศ.2567   เริ่มตั้งแต่วันที่  10  สิงหาคม  2567   เป็นต้นไป  มีกำหนด  15  วัน  
จึงประกาศให้ทราบโดยทั่วกัน ประกาศ  ณ  วันที่  6  สิงหาคม  2567 

ลงชื่อ นายเสรี บุญยเกียรติ ประธานสภาองค์การบริหารส่วนตำบลกะหรอ
โอกาสนี้  ขอเรียนเชิญท่านประธานสภาองค์การบริหารตำบลกะหรอได้ดำเนินการประชุมตามระเบียบวาระต่อไป  เชิญค่ะ    


	นายเสรี  บุญยเกียรติ
ประธานสภาอบต.กะหรอ
	สวัสดีครับ ท่านคณะผู้บริหาร  สมาชิกผู้ทรงเกียรติ ท่านนายก และผู้เข้า
ร่วมประชุมทุกท่าน ครับ ตามที่ท่านเลขานุการสภาได้นำเรียน  แจ้งให้ทุกท่านได้
รับทราบนะครับ   สำหรับวันนี้เป็นการประชุมสมัยสามัญ  สมัยที่ 3 ประจำปี 
2567  ตามที่สภาได้กำหนดไว้นะครับ  ซึ่งมีระเบียบวาระการประชุม ดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
ระเบียบวาระที่  2  เรื่องรับรองรายงานการประชุม สภาองค์การบริหารส่วนตำบล
                        กะหรอ สมัยสามัญ สมัยที่ 2 เมื่อวันที่ 24 พฤษภาคม 2567 
ระเบียบวาระที่  3  เรื่องที่เสนอให้ที่ประชุมทราบ
                        (ไม่มี)
ระเบียบวาระที่ 4  เรื่องที่เสนอให้ที่ประชุมพิจารณา

  พิจารณาร่างข้อบัญญัติองค์การบริหารส่วนตำบล เรื่อง
  งบประมาณรายจ่ายประจำปีงบประมาณ พ.ศ.2568
ระเบียบวาระที่  5  เรื่องอื่นๆ

	
	

	ระเบียบวาระที่ 2

	เรื่องรับรองรายงานการประชุมสภาองค์การบริหารส่วนตำบลกะหรอ สมัยสามัญ  สมัยที่ 2 ประจำปี พ.ศ.2567  เมื่อวันที่  24  พฤษภาคม 2567 


	นายเสรี  บุญยเกียรติ
ประธานสภาอบต กะหรอ
	เรื่องรับรองรายงานการประชุมสภาองค์การบริหารส่วนตำบลกะหรอ สมัยสามัญ สมัยที่ 3  ประจำปี พ.ศ.2567  เมื่อวันที่ 24 พฤษภาคม  2567  ขอให้ท่านได้ดูเอกสารพิจารณาดูว่าท่านจะมีอะไรแก้ไขเปลี่ยนแปลงในส่วนนี้ที่ขาดหายไป ก็ขอเชิญพิจารณาและร่วมแก้ไขขอเชิญทุกท่านได้ครับ มีไหมครับ เชิญครับ


	นายสุจินต์  จุลรัตน์ 
สมาชิกสภาอบต.กะหรอ หมู่ที่  5
	กราบเรียนประธานสภาที่เคารพ เพื่อนสมาชิกผู้ทรงเกียรติ ฝ่ายบริหาร กระผม
นายสุจินต์ จุลรัตน์  สมาชิกสภาองค์การบริหารส่วนตำบลกะหรอ หมู่ที่ 5 
ในส่วนของคำพูดของกระผมที่สอบถามเกี่ยวกับการถมหลุมบ่อในหน้าที่ 14 ผมขอเปลี่ยนคำลงท้ายจากขอบคุณค่ะเป็นขอบคุณครับ


	นายเสรี บุยญเกียรติ                 ประธานสภา อบต.กะหรอ
	ครับขอบคุณท่านครับจากการขอแก้ไขในหน้า 14 เปลี่ยนแปลงในส่วนของคำลงท้ายนะครับ จากขอบคุณค่ะเป็นขอบคุณครับ  ท่านอื่นครับท่านอื่น ท่านสมาชิกผู้ทรงเกียรติครับ ท่านบริหารและผู้เข้าร่วมประชุมทุกท่าน เรื่องระเบียบวาระที่ 2 เรื่องรับรองรายงานการประชุมสมัยสามัญสมัยที่ 2 ประจำปีพ.ศ.2567 เมื่อวันที่ 24 พฤษภาคม 2567 หากท่านไม่มีอะไรจะแก้ไขเพิ่มเติม ท่านใดรับรองรายงานการประชุมครั้งที่ผ่านมา โปรดยกมือครับ


	มติที่ประชุม
	รับรองรายงานการประชุมสภา อบต.กะหรอ  สมัยสามัญ สมัยที่ 2 ประจำปี พ.ศ. 
2567 เมื่อวันที่  24  พฤษภาคม  2567


	ระเบียบวาระที่ 3
	เรื่องที่เสนอให้ที่ประชุมทราบ
ไม่มี


	ระเบียบวาระที่ 4
	เรื่องเสนอให้ที่ประชุมพิจารณา

	
	4.1  พิจารณาร่างข้อบัญญัติฯ เรื่องงบประมาณรายจ่ายประจำปีงบประมาณ พ.ศ.2568   

	นายเสรี บุยญเกียรติ                 ประธานสภา อบต.กะหรอ
	ผมขอเข้าสู่ระเบียบวาระที่ 4 เรื่องเสนอให้ที่ประชุมพิจารณา เรื่องการพิจารณาร่างข้อบัญญัติงบประมาณรายจ่าย ประจำปีงบประมาณ  2568    
วาระที่ 1  (ขั้นรับหลักการ)   โอกาสนี้ขอให้เลขานุการสภา ฯ  ชี้แจงระเบียบกฎหมายที่ เกี่ยวข้อง  เชิญครับ


	นางวรรณา  คงแคล้วภัย

เลขานุการสภาอบต.กะหรอ
นางวรรณา  คงแคล้วภัย

เลขานุการสภาอบต.กะหรอ

	เรียนประธานสภา สมาชิผู้ทรงเกียรติ คณะผู้บริหาร
ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน
ท้องถิ่น  พ.ศ. 2563  ข้อ 23   “ ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไข  งบประมาณในชั้นต้น  แล้วเสนอต่อผู้บริหารท้องถิ่น เมื่อผู้บริหารท้องถิ่น  ได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อผู้บริหารท้องถิ่นอีกครั้งหนึ่ง  เพื่อผู้บริหารท้องถิ่นได้นำเสนอต่อสภาท้องถิ่น  ภายในวันที่  15  สิงหาคม”

พระราชบัญญัติองค์การบริหารส่วนตำบล  พ.ศ. 2537  มาตรา  87 “ งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติเพิ่มเติม  สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น  เมื่อพ้นกำหนดเวลาดังกล่าวแล้ว  ถ้าสภาองค์การบริหารส่วนตำบลพิจารณาไม่แล้วเสร็จ  ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอ”

ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547

ข้อ 48    “ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณ  ให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการ ในคณะกรรมการหาข้อยุตติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด  โดยให้นำวิธีการเลือกในข้อ 12  แห่งระเบียบนี้ มาใช้บังคับโดยอนุโลม  แล้วแจ้งมติไม่รับหลักการแห่งรางข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น  กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ  กรณีองค์การบริหารส่วนตำบลให้แจ้งนายอำเภอทราบ  ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ”

ข้อ 49    “ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย”

พระราชบัญญัติสภาตำบลและองค์การบริหารส่วนตำบลพ.ศ.2537  มาตรา 87/1 “ในกรณีที่สภาองค์การบริหารส่วนตำบลไม่รับหลักการแห่งร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมให้นายอำเภอตั้งคณะกรรมการคณะหนึ่งประกอบด้วยกรรมการจำนวนเจ็ดคน เพื่อพิจารณาหาข้อยุติความขัดแย้งโดยแก้ไข ปรับปรุง  หรือยืนยันสาระสำคัญที่บัญญัติไว้ในร่างข้อบัญญัติ นั้น  ทั้งนี้ให้ยึดถือหลักเกณฑ์ตามกฎหมายและระเบียบที่เกี่ยวข้อง ตลอดจนประโยชน์ของท้องถิ่นและประชาชนเป็นสำคัญ”
ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547

ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอควรแล้ว
ข้อ 49    “ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย”



	นายเสรี บุยญเกียรติ               ประธานสภา อบต.กะหรอ
	ครับท่านสมาชิกผู้ทรงเกียรติครับ ท่านผู้บริหาร ท่านผู้เข้าร่วมประชุมทุกท่าน   ร่างข้อบัญญัติงบประมาณนี่คือหัวใจหลักของงบประมาณ เงินภาษี เงินอุดหนุนเงินจัดสรร เงินทุกสิ่งอย่าง ไม่ว่าจะเป็นโครงการอะไรก็ล้วนแล้วบรรจุไว้ในเล่มร่างนี้แล้ว มีความสำคัญยิ่งนะครับ ที่ฝ่ายบริหารจะนำไปใช้ให้เกิดประโยชน์สูงสุด โอกาสต่อไปผมจะขอเชิญท่านนายก ได้แถลงเรื่องหลักการ รายละเอียดของร่างข้อบัญญัติงบประมาณรายจ่ายประจำปี งบประมาณ  2568 โอกาสนี้ขอเชิญฝ่ายบริหาร เชิญท่านนายก ขอเชิญครับ


	นายสุมล  ชัยณรงค์
นายกอบต.กะหรอ
นายสุมล  ชัยณรงค์
นายกอบต.กะหรอ
นายสุมล  ชัยณรงค์
นายกอบต.กะหรอ

	กราบเรียนท่านประธานสภาที่เคารพ  ท่านสมาชิกผู้ทรงเกียรติ  และฝ่ายบริหาร กระผมนายสุมล  ชัยณรงค์ นายกองค์การบริหารส่วนตำบลกะหรอ ตามระเบียบวาระข้อ 4.1 พิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2568  นะครับประกอบคำแถลง ประจำปี พ.ศ.2568 บัดนี้ ถึงเวลาที่ผู้บริหารท้องถิ่นขององค์การบริหารส่วนตำบลกะหรอ จะได้เสนอร่างข้อบัญญัติงบประมาณรายจ่ายประจำปีงบประมาณต่อสภาองค์การบริหารส่วนตำบลกะหรออีกครั้งหนึ่ง ฉะนั้น ในโอกาสนี้ ผู้บริหารท้องถิ่น จึงขอชี้แจงให้ท่านประธานสภาและสมาชิกสภาทุกท่านได้ทราบถึงสถานการคลังตลอดจนหลักการและแนวนโยบายการดำเนินการ ในปีงบประมาณ พ.ศ.2568 ดังต่อไปนี้
1 สถานการคลัง
1.1 งบประมาณรายจ่ายทั่วไปในปีงบประมาณ พ.ศ.2567 ณ วันที่ 5  สิงหาคม  2567  องค์กรปกครองส่วนท้องถิ่นมีสถานะการเงินดังนี้
1.1.1 เงินฝากธนาคาร  จำนวน  51,117,904.47 บาท
1.1.2 เงินสะสม จำนวน 136,683,567.00  บาท
1.1.3 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 3 โครงการ รวม 28,900.00 บาท
1.1.4 รายการกันเงินไว้โดยยังไม่ก่อหนี้ผูกพัน จำนวน 4 โครงการ รวม 2,574,879.00 บาท
1.2 เงินกู้คงค้าง จำนวน 0.00 บาท
2. การบริหารงบประมาณในปีงบประมาณ พ.ศ.2566 
2.1 รายรับจริง จำนวน 52,512,465.18 บาท ประกอบด้วย
หมวดภาษีอากร                                      จำนวน      223,037.35  บาท

หมวดค่าธรรมเนียม ค่าปรับ และใบอนุญาต     จำนวน        77,485.00  บาท

หมวดรายได้จากทรัพย์สิน                          จำนวน      193,965.16  บาท
หมวดรายได้จากสาธารณูปโภคและกิจการพาณิชย์ จำนวน   755,977.00 บาท
หมวดรายได้เบ็ดเตล็ด                               จำนวน      112,710.49  บาท

หมวดรายได้จากทุน                                 จำนวน        23,600.00  บาท

หมวดภาษีจัดสรร                                    จำนวน  23,837,770.18 บาท 
หมวดเงินอุดหนุน                                    จำนวน  27,287,920.00 บาท
2.2 เงินอุดหนุนที่รัฐบาลให้โดยระบุวัตถุประสงค์ จำนวน 9,565,215.12  บาท
2.3 รายจ่ายจริง จำนวน 39,598,342.98 บาท ประกอบด้วย
งบกลาง                             จำนวน    16,727,156.54  บาท
งบบุคลากร                         จำนวน    13,562,9001.42  บาท
งบดำเนินงาน                       จำนวน     6,169,392.07  บาท
งบลงทุน                             จำนวน     3,370,893.50  บาท
งบเงินอุดหนุน                      จำนวน     1,656,660.00  บาท
งบรายจ่ายอื่น                      จำนวน                    0.00  บาท
2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 6,917,315.12 บาท
2.5 มีการจ่ายเงินสะสมเพื่อดำเนินการตามอำนาจหน้าที่ จำนวน 0.00  บาท
2.6 รายจ่ายที่จ่ายจากเงินทุนสำรองเงินสะสม  จำนวน 0.00 บาท
2.7 รายจ่ายที่จ่ายจากเงินกู้  จำนวน  0.00 บาท
ประมาณการรายรับประจำปีงบประมาณ พ.ศ.2568
รายได้จัดเก็บเอง
หมวดภาษีอากร                                      จำนวน      235,000.00  บาท

หมวดค่าธรรมเนียม ค่าปรับ และใบอนุญาต     จำนวน      123,000.00  บาท

หมวดรายได้จากทรัพย์สิน                          จำนวน      233,000.00  บาท
หมวดรายได้จากสาธารรูปโภค และกิจการพาณิชย์ จำนาน  850,000.00  บาท

หมวดรายได้เบ็ดเตล็ด                               จำนวน          2,000.00  บาท

หมวดรายได้จากทุน                                 จำนวน         15,000.00 บาท
รวมรายได้จัดเก็บเอง                                จำนวน    1,458,000.00 บาท

รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น
หมวดภาษีจัดสรร                                    จำนวน  24,907,000.00 บาท

รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น  
จำนวน  24,907,000.00 บาท

 รายได้ที่รัฐบาลอุดหนุนให้องค์กรปกครองส่วนท้องถิ่น
หมวดเงินอุดหนุน                                    จำนวน  28,100,000.00 บาท

รายได้ที่รัฐบาลอุดหนุนให้องค์กรปกครองส่วนท้องถิ่น  จำนวน  28,100,000.00 บาท
ประมาณการรายจ่ายประจำปีงบประมาณ พ.ศ.2568
แผนงานบริหารงานทั่วไป                         จำนวน   14,088,010.00 บาท
แผนงานการรักษาความสงบภายใน             จำนวน        880,990.00 บาท
แผนงานการศึกษา                                 จำนวน     8,154,460.00 บาท
แผนงานสาธารณสุข                               จำนวน        652,470.00 บาท
แผนงานสังคมสงเคราะห์                          จำนวน          20,000.00 บาท
แผนงานสร้างความเข้มแข็งของชุมชน           จำนวน        644,595.00 บาท
แผนงานการศาสนา วัฒนธรรมและนันทนาการ จำนวน      560,000.00 บาท                                 แผนงานอุตสาหกรรมและการโยธา               จำนวน    6,698,820.00 บาท
แผนงานการเกษตร                                  จำนวน     410,570.00  บาท

แผนงานการพาณิชย์                                จำนวน   3,358,860.00  บาท
แผนงานงบกลาง                                 จำนวน  18,996,225.00 บาท
รวมงบประมาณรายจ่ายทั้งสิ้น  54,465,000.00 บาท 

ฝากท่านประธานสภา ฝากไปถึงสมาชิก ให้ดูเอกสารที่มีรายละเอียดโดยละเอียดการจัดสรรในเรื่องของท่านสมาชิกและเจ้าหน้าที่ขององค์การบริหารส่วนตำบลแต่ละหน่วยได้ตัดสรรไว้เรียบร้อยในส่วนที่ 2 ได้ให้เวลากับท่านสมาชิกใช้เวลาตรงนี้แล้วแต่ท่านประธานสภาจะกำหนดเวลาในการดูรายละเอียดของข้อบัญญัติงบประมาณราบจ่ายประจำปีงบประมาณ พ.ศ.2568 ผมในนามนายกองค์การบริหารส่วนตำบลกะหรอต้องขอขอบคุณ ขอบคุณครับ


	นายเสรี บุญยเกียรติ
ประธานสภา อบต.กะหรอ
	ขอบคุณท่านนายกที่ได้แถลงเกี่ยวกับร่างข้อบัญญัติองค์การบริหารส่วนตำบล
กะหรอ เรื่องงบประมาณรายจ่ายประจำปีงบประมาณ พ.ศ.2568 ให้ที่ประชุมทุกท่านได้รับทราบ ท่านสมาชิก ท่านผู้บริหาร ผู้เข้าร่วมประขุมทุกท่าน เรายังอยู่ในระเบียบวาระ ที่ 4 ขั้นรับหลักการ ก่อนที่จะรับหลักการต้องมีการอภิปราย ซึ่งในการอภิปรายนี้ ก็ต้องประกอบด้วย 2 ฝ่าย ก่อนที่จะรับหลักการต้องมีการตรวจสอบอภิปรายร่วมกัน เป็นหัวใจหลักตามข้อกฎหมาย คือผมจะอธิบายขั้นตอนในการพิจารณาร่างข้อบัญญัติงบประมาณรายจ่าย จะแบ่งออกเป็น 3 ขั้นตอน คือ 1 ขั้นตอนการรับหลักการ 2 ขั้นแปรญัตติ 3 ขั้นลงมติ ซึ่งงบประมาณรายจ่ายไม่สามารถดำเนินการติดต่อกัน 3 วาระ รวดเดียวได้ ซึ่งท่านนายกได้เสนอถูกต้องตามระเบียบขั้นตอนมาทุกอย่างตั้งแต่ตัวร่างข้อบัญญัติงบประมาณรายจ่ายประจำปีงบประมาณ พ.ศ.2568 แบบประมาณการราคาค่าก่อสร้าง (ปร.4 ปร.5) ประกอบมาถูกต้องตามขั้นตอน  ก่อนการอภิปรายขอให้ท่านได้ศึกษารายละเอียด ตามข้อกฎหมายกำหนดว่าลงมติรับหลักการร่างข้อบัญญัตินั้นหรือไม่ สมาชิกสภาท้องถิ่นจะได้อภิปรายในเรื่องนั้นตามสมควร แต่ก่อนที่จะอภิปรายขอให้ท่านได้พิจารณาเอกสารโดยละเอียดพร้อมกันทั้งสองส่วน ก่อนที่ทางท่านสมาชิกทางท่านตัวแทนจะได้อภิปรายร่างนี้ ผมขอให้ท่านได้ตรวจสอบเอกสารทั้งสองส่วนใช้เวลา 15 นาที ก่อนอภิปรายในเรื่องซึ่งเป็นหัวใจหลักของเราในวันนี้ ขอเชิญครับ

	
	พัก 15 นาที

	นายเสรี บุญยเกียรติ
ประธานสภา อบต.กะหรอ
	การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2568 ท่านฝ่ายบริหารได้แถลงงบประมาณและท่านสมาชิกได้พิจารณาเอกสารมาเป็นเวลาพอสมควรแล้ว บัดนี้ได้เวลาที่ท่านจะได้อภิปรายร่างข้อบัญญัติงบประมาณ                                                                          พ.ศ.2568 ท่านสมาชิกผู้ทรงเกียรติ ท่านสมาชิกผู้ใดประสงค์จะอภิปรายก่อนรับหลักการก็ขอเชิญท่านครับ


	นางสมศรี  แซ่ลิ่ม
สมาชิกสภา อบต.กะหรอ หมู่ที่ 6
	เรียนท่านประธานสภาที่เคารพ เพื่อนสมาชิกทุกท่าน  และฝ่ายบริหาร ดิฉัน นางสมศรี แซ่ลิ่ม สมาชิกสภาหมู่ที่ 6  แผนงานการศาสนา วัฒนธรรม และ นันทนาการ งานกีฬาและนันทนาการ งบดำเนินงาน ค่าใช้สอย  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น โครงการจัดการแข่งขันกีฬากะหรอเกมส์ต้านยาเสพติด จำนวน 325,000 บาท เพื่อจ่ายเป็นค่าใช้จ่ายในการดำเนินโครงการจัดการแข่งขันกีฬากะหรอเกมส์ต้านยาเสพติด  ได้แก่ อุปกรณ์กีฬา ค่าชุดกีฬา ค่าถ้วยรางวัล ค่าเวชภัณฑ์ ค่าตอบแทนกรรมการตัดสิน ค่าตอบแทนเจ้าหน้าที่ประจำสนาม ค่าตอบแทนผู้บรรยาย  ค่าป้ายประชาสัมพันธ์ ค่าน้ำดื่ม น้ำแข็ง ค่าเงินรางวัล ค่าอาหารว่างและเครื่องดื่ม ค่าเช่าเครื่องเสียง ค่าจ้างเหมาการจัดสถานที่ ค่าจ้างเหมาจัดทำสนามแข่งขัน ค่าของรางวัล และค่าใช้จ่ายอื่น ๆ ที่จำเป็น (สำนักปลัด) 
- เป็นไปตามระเบียบกระทรวงมหาดไทย ว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬาและการแข่งขันกีฬาขององค์กรปกครองส่วนท้องถิ่น พ.ศ.2564
- เป็นไปตามแผนพัฒนาท้องถิ่น (พ.ศ.2566 – 2570) หน้าที่ 165 ลำดับที่ 3

คือดิฉันยังข้องใจอยู่ ดิฉันไม่มีตัวนักกีฬา จึงไปขอจากหมู่บ้านอื่น เพื่อให้ได้เข้าร่วม ซึ่งปีนี้ดิฉันหนักใจมาก เรื่องค่าใช้จ่าย เช่น น้ำมันมวย ถุงเท้า น้ำมันมวยให้หมู่บ้านละ 1 ขวด ถุงเท้าไม่มี พอเราร้องขอเจ้าหน้าที่ก็บอกว่าผิดระเบียบ ท่านประธานรู้ไม่ว่าเด็กต้องใช้น้ำมันมวยตั้งแต่เริ่มซ้อมวันแรก ซ้อมเป็นเดือน น้ำมันมวยขวดเดียวท่านประธานว่ามันจะพอไม่ค่ะ ต้องใช้น้ำมันมวยกี่ขวดกว่าจะได้แข่งขันเสร็จ เด็ก 12 คน น้ำมันมวยขวดเดียวมันจะไปพออะไร เข้าสนามแข่งวันแรก ต้องใช้ผ้าเช็ดหน้า นำมันมวย น้ำดื่ม น้ำแข็ง และก็กับข้าวที่จะต้องทำให้เด็กทุกครั้งที่จะมีการแข่งขัน ถึงแม้นว่าจะแพ้หรือชนะ เราก็ต้องเลี้ยงเด็ก ค่าใช่จ่ายเยอะมาก และตอนนี้ก็บาดเจ็บอยู่ 1 ราย เอ็นขาด 2 เส้น นอนรอผ่าตัด ไม่แน่ใจว่าจะต้องใช้ค่ารักษาเท่าไร ฉันว่าไม่น่าต่ำกว่า สี่ห้าหมื่น ดิฉันคิดว่าบริหารไม่ช่วย ไม่สนับสนุน แก้ไขปัญหาอะไรก็ไม่ได้ ดิฉันคิดว่าปีหน้า ถ้าคณะผู้บริหารท่านนายกดูแลแก้ไขปัญหาไม่ได้ ฉันคิดว่าค่ามันเยอะไปก็ต้องตัดงบประมาณ 325,000 บาท เพื่อนสมาชิกเห็นด้วยกับฉันหรือไม่ว่าการจัดการแข่งขันกีฬา เราบาดเจ็บกันทุกหมู่บ้าน การแข่งขันกีฬากะหรอเกมส์นี่มันไม่ใช่กีฬากะหรอเกมส์เสียแล้ว คนนอกเอามาเต๊ะกับเด็กของเรา ในหมู่บ้าน กับเด็กของเราเสียมากกว่า และในวันนั้นสิ่งที่ไม่น่าจะมีมันก็จะมีขึ้นมา โดยที่จะมีการผลักกัน ดูแล้วมันก็ไม่น่าดู ชาวบ้านเขาก็พูดกันเยอะว่าทำไมในปีนี้ในสนามดูไม่มันไม่สนุก มันไม่น่าดูนะค่ะชาวบ้านเขาก็พูดกันเยอะมาก ฝากท่าประธานด้วยไม่ว่าแพ้หรือว่าชนะเราก็ต้องเลี้ยงเพราะหมู่บ้านอื่นเขาก็เลี้ยงกันมันเป็นขวัญกำลังใจให้เด็กๆ ว่าปีต่อไปเขาจะมาเล่นให้เราอีก พอหมู่บ้านของดิฉัน หมู่ที่ 6 เลี้ยงกัน เด็กก็ลงโซเชียลกัน ถามว่าบริหารรู้ไม่จะบอกว่าไม่รู้ก็ไม่ได้เพราะลงโซเชียวมันก็ต้องรู้ เด็กก็ถามว่าทำไมบริหารไม่เข้ามาดูเลย เขาไม่มาบ้างเลยไม่เห็นเข้ามาสักคน เด็กเขาถามกันหลายคน ก็ขอฝากประธานไปทางบริหารด้วยถ้าเราทำกันอยู่แบบนี้เราก็จะตัดงบประมาณไปเลยหรือว่าอย่างไรก็แล้วแต่เพื่อนสมาชิก


	นายเสรี  บุญยเกียนติ
ประธานสภา อบต.กะหรอ
	ขอบคุณครับ ทางท่านสมาชิก สมศรี แซ่ลิ่ม ท่านสมาชิกหมู่ที่ 6 ได้อภิปรายแผนงานการศาสนา วัฒนธรรม และนันทนาการ  ท่านสมาชิกผู้เข้าร่วมประชุมทุกท่านได้รับฟังนะครับ เรื่องจริงนะครับที่นำมาอภิปราย ทุกหมู่บ้านครับ โดนกันทุกหมู่บ้าน ในเรื่องค่าใช้จ่ายที่ท่านสะท้อนมา ก็หมายถึงว่าต้องรับผิดชอบตัวเอง ท่านสมาชิกต้องแบกรับภาระทุกสิ่ง ทุกอย่าง ท่านอื่นครับในส่วยของการจัดการแข่งขันกีฬา มีอะไรจะอภิปรายเชิญท่านได้ครับ 


	นางโสภิตา สินรัตน์
สมาชิกสภา อบต.กะหรอ
	เรียนประธานสภา เพื่อนสมาชิก ฝ่ายบริหาร ดิฉันโสภิตา สินรัตน์ สมาชิกสภาองค์การบริหารส่วนตำบลกะหรอ  ดิฉันเห็นด้วยกับ อบต.สมศรี แซ่ลิ่ม ว่าเป็นภาระที่หนักพอสมควร ถ้ามีการแข่งขันครั้งต่อไปฉันขอบริหารช่วยดูแล ช่วยสนับสนุนให้แก่สมาชิกบ้างนะค่ะ ถ้ามองเห็น ก็คงมองเห็นกันอยู่นะค่ะ แค่นี้ค่ะ


	นายเสรี  บุญยเกียรติ
ประธานสภา อบต.กะหรอ

	ขอบคุณท่านโสภิตา สินรัตน์ สมาชิกหมู่ที่ 7  นะครับ ท่านต่อไปครับ เชิญครับ


	นางวัชรีวรรณ ช้างนิล
สมาชิกสภา อบต.กะหรอ หมู่ที่ 9
	เรียนท่านนายก ท่านประธานสภา และเพื่อนสมาชิกผู้ทรงเกียรติ  ดิฉัน
นางวัชรีวรรณ ช้างนิล  สมาชิกหมู่ที่ 9 ฉันคิดว่ากีฬาปีนี้ขอติงกรรมการกีฬาสักหน่อยเพราะว่าช่วงที่มีการแข่งขันกีฬาเปตอง กีฬาพื้นบ้านเขาไม่ค่อยดูแลคะ เขาคิดว่าเป็นแค่การแข่งขันกีฬาธรรมดาๆ เขาจะสั่งน้ำสั่งน้ำแข็งมาเฉพาะตอนที่มีการแข่งฟุตบอล เพราะช่วงนั้นเขาแข่งเปตองเขาอยู่ทั้งวันเขาก็ต้องกินทั้งวัน น้ำ น้ำแข็ง อาหารอะไรเราต้องดูแลเขา ในช่วงนั้นฉันต้องพาไปทุกวันน้ำแข็ง 1 กระสอบ แล้วก็น้ำ 3 โหล 4 โหล 5 โหล เขามาร่วมกินทุกหมู่บ้านเราก็ไม่ว่ากัน เพราะน้ำไม่มี ดิฉันได้พูดกับท่านนายกแล้ววันนั้น ว่าดูซิน้ำ น้ำแข็ง ก็ยังไม่มี ท่านเลขายังพูดเลยว่าเขายังไม่มาส่งหรือน้ำแข็ง ฉันบอกว่าเขาส่งแต่ช่วงแต่ช่วงบอลเท่านั้นเขาไม่ส่งตรงช่วงแข่งเปตอง ฉันคิดว่ามันไม่น่าดูเลย คนเขาพูดกันว่าน้ำก็ไม่มีจะกิน แล้วทำไมเขาไม่ดูแลท่านประธานกีฬาช่วยกันดูแลสักหน่อยนะท่านเพื่อต่อไปจะได้ดีขึ้นกว่านี้ การแข่งกีฬาชาวบ้านเขาก็มาร่วมมาช่วยกันทุก ๆ หมู่บ้าน ชาวบ้านเขาก็ดีใจเขาก็ภูมิใจที่เราได้มีการแข่งขันกีฬา แต่ถ้าอยู่ในระบอบนี้อยู่ในประเภทนี้ทุกๆ ปี เขาก็เบื่อเขาไม่มาดูหรอกค่ะ แค่นี้ค่ะ


	นายเสรี  บุญยเกียรติ
ประธานสภา อบต.กะหรอ

	ครับ ขอบคุณ คุณวัชรีวรรณ ช้างนิล สมาชิก หมู่ที่ 9 ได้อภิปราย แผนงานการศาสนาวัฒนธรรม กีฬาและนันทนาการ โครงการจัดการแข่งขันกีฬากะหรอเกมส์ต้านยาเสพติด จำนวน 325,000 บาท ท่านต่อไป เชิญท่านครับ


	นายสุจินต์ จุลรัตน์
สมาชิกสภา อบต.กะหรอ หมู่ที่ 5
นายสุจินต์ จุลรัตน์
สมาชิกสภา อบต.กะหรอ หมู่ที่ 5

	เรียนประธานสภา ท่านคณะผู้บริหาร เพื่อนสมาชิก กระผมนายสุจินต์ จุลรัตน์ สมาชิกหมู่ที่ 5  ผมขอเสริมเรื่องกีฬาสักนิด เรื่องกีฬาแต่ละหมู่บ้านตอนนี้ เราจัดเด็ก บุคลากรก็ไม่ค่อยมี เราจำเป็นต้องทำอย่างไรก็ได้ให้หานักกีฬามาดำเนินการแข่งขัน ในกีฬาของอบต.  ซึ่งการสรรหาบุคลากรเข้ามาแข่งขันกีฬาหายาก หาลำบากในหมู่บ้านของเรา บางท่านก็กีฬาต้านยาเสพติดแต่บางบ้านเด็กก็เล่นยาเสพติดกันหมด นี้คือปัญหาของแต่ละหมู่บ้าน ฉะนั้น ผมคิดว่ากีฬาต้านยาเสพติด
เป็นโครงการที่ดีนะครับ แต่เราในฐานะผู้นำ และบุคลากรไม่มี ผมตระหนักอยู่ตลอดตั้งแต่ก่อนลงสมัครผมคิดว่าผมจะทำเรื่องกีฬาให้เด็กเล่นกีฬา แต่บังเอิญติดหาไมได้ ฉะนั้นผมจึงดูแล้วว่าปีนี้น่าจะตัดโครงการตัวนี้ออก เรื่องโครงการกีฬา
กะหรอเกมส์ต้านยาเสพติด แต่ตัวอื่นเรายังคงอยู่นะครับ ขอบคุณครับ 


	นายเสรี  บุญยเกียรติ
ประธานสภา อบต.กะหรอ

	ขอบคุณท่านสุจินต์ จุลรัตน์ สมาชิกหมู่ที่ 5 ครับ ครับท่านต่อไป เชิญครับ 

	นางสุชาดา  ทองคงแก้ว
รองประธานสภา อบต. กะหรอ
	เรียนท่านประธานสภา คณะผู้บริหาร สมาชิกผู้ทรงเกียรติ ดิฉัน นางสุชาดา  ทองคงแก้ว ขอใช้สิทธิสมาชิก หมู่ที่ 8 สำหรับหมู่ที่ 8 การแช่งชันกีฬานั้นคิดว่ายังสนับสนุน สาเหตุ นะค่ะ ตอนเย็นๆของหมู่ที่ 8 มีนักกีฬามากมายตั้งแต่ประถมยันป.ตรี เด็กอยู่บ้านอยู่ในพื้นที่มีการเล่นกันทุกวัน ฝนตกแดดออกเด็กของเราก็ยังมาเล่น ถ้าเราไม่มีการแข่งขันขึ้นมาเมื่อไรคิดว่าบ้านของดิฉันคงหลังคาพังหมด แต่ถามว่าอยากให้แข่งขันลดยาเสพติดไม่ ก็บอกว่าการแข่งขันกีฬากะหรอเกมส์ต้านยาเสพติดคนที่ติดก็ติดไป คนที่กำลังจะติดเราก็ต้องล้อมรักตรงนี้นะค่ะ ถ้าเราเอาการแช่งขันกีฬามาล้อมรักได้ก็ดี แต่ไม่ใช่ว่าดิฉันสนับสนุนแล้วดิฉันไม่มีข้อติติงนะค่ะ ดิฉันคิดว่าเรามีการแข่งขันกีฬาฝากฝ่ายบริหารช่วยบริหารงบไม่ว่าจะจากข้อบัญญัติจำนวน 325,000 บาท หรืองบประมาณจากภายนอก  ภายนอกนี้แล้วแต่กำลังจะคิดว่าบริหารจะจัดงบประมาณภายนอกมาจากไหนแล้วแต่ท่านผู้คณะบริหาร จะมีวิธีการจัดการอย่างไรก็แล้วแต่ท่านมีมากมาย ที่จะนำมาช่วยกับหมู่บ้านแต่ละหมู่บ้านถ้าเราคิดว่างบประมาณ 325,000 นี้ไม่เพียงพอ เราจัดไม่ได้ งบประมาณทุกคน  สมาชิกทุกคนเจ็บหนักทุกคนแต่ถ้าฝ่ายบริหารมีกำลังวบริหารการจัดการงบประมาณกันทั้งภายในและภายนอกเข้ามาช่วยเหลือ ดิฉันคิดว่าการแข่งขันกีฬา มันดี เพราะว่านอกจากในกะหรอแล้วเรายังต้องส่งไปยังอำเภอ ส่งไปจังหวัด เด็กมันบางคนชอบทางด้านกีฬาก็ส่งเสริมด้านนี้ไป เชื่อมโยงของหมู่ที่ 8  กับหมู่ที่ 6  ตามหลักของหมู่ที่ 8 และหมู่ที่ 6 อยู่ด้วยกัน ขอโทษที่เอ่ยนาม อบต.สมศรี ที่ท่านบอกว่ามันมากมันหนักที่ท่านต้องมารวมกับหมู่ที่ 8 แล้ว หมู่ที่ 8 จริงแล้วเรามี วอลเลย์บอล 1 คือทีมชาย ทีมหญิงที่เราคู่กัน แต่วอลเลย์บอลของกะหรอเราไม่พอ พอไม่พอเด็กของเรามีมากมายก็ให้หมู่ที่ 8 ตั้งมาอีกทีมหนึ่ง เป็นวอลเลย์บอลผู้ชายอีก 1 ทีม แต่ทางหมู่ที่ 6 เขาไม่รู้ว่าต้องรับผิดชอบค่าใช้จ่ายตรงส่วนนี้ไปด้วย ท่านก็บอกว่าภาระตรงนี้เขาแบกให้ไม่ได้ รับผิดชอบไมได้ ก็กลายเป็นทางหมู่ที่ 8 ต้องรับผิดชอบเองอันนี้เข้าใจท่าน  เพราะไม่ใช่ลูกท่านสักคนไมได้เป็นเด็กของหมู่ที่ 6 ส่วนใหญ่เป็นเด็กของหมู่ที่ 8 ทั้งหมด เราเข้าใจตรงนี้ ฉะนั้น ในเมื่อมีการเพิ่มทีม หมู่ไหนที่มีการเพิ่มทีม หมู่ไหนที่มีการลดทีม ขอฝากคณะผู้บริหารนิดหนึ่งว่าเรามีวิธีการจัดการอย่างไรที่ให้มันพอดูได้ มันจะได้ไม่ต้องมาเจ็บตัวอะไรกันมากมาย ดิฉันโชคดีที่ปีนี้เด็กนักกีฬาได้ผู้ช่วยดี เขาประหยัดกันสุดยอดเลยช่วยกัน ที่มีนักกีฬาดี ผู้บริหารดี มีผู้จัดการดี  คือแทนที่จะหลักร้อยก็เป็นหลักสิบลงมา นี้คือยกตัวอย่างไห้ฟัง  ฉะนั้นก็ขอฝากบริหารในเรื่องของงบประมาณหัวข้อนี้ก็คือไม่ว่าจะงบประมาณภายในหรืองบประมาณภายนอก  ถ้าคณะผู้บริหารจัดการได้อย่างเหมาะสมดิฉันคิดว่าน่าจะดีกว่า ถ้าบริหารคิดว่าจะให้คำมั่นสัญญากับพวกเราได้ ส่วนเรื่องของตัวนักกีฬาถ้าเราจะมีการเปลี่ยนแปลงว่า
ให้เอาเด็กกะหรอ ถ้าไม่เอาเด็กกะหรอ ก็ให้เสนอตั้งแต่วันที่ก่อนจะมีการแข่งขัน ดิฉันเข้าใจว่าดิฉันเด็กมันเยอะแต่อย่าลืมว่าเด็กมันมีตั้งแต่มัธยมต้นจนถึง ป.ตรี ฉันเชื่อว่าเด็กอยากเล่นทุกคน ดิฉันถามว่าสู้เขาได้หรือ เด็กบอกว่าไม่เป็นไรเล่นตามสภาพของตัวเอง เด็กยอม เพราะเด็กอยากเล่น เอาถ้าเด็กอยากเล่นสู้ได้สู้ แต่ถ้าเด็กไปเจอกับนักกีฬาจากต่างอำเภอจากต่างตำบลขอร้องว่าให้ตั้งกฎกติกาตั้งแต่ต้นไม่ใช้มาเปลี่ยนแปลงตอนจะมีการแข่งขัน ดิฉันไม่เห็นด้วย มันเอาเปรียบกันไม่ว่าแพ้หรือชนะไม่ได้ว่านะคะ ใครแพ้ใครชนะไม่ได้ว่าแต่เราไม่มีนักกีฬามันก็ไม่ดี แต่ดิฉันมีมากยอมรับว่าเด็กมันเกิน แต่เราขอกับเด็กว่าถ้าเราต้องการเด็กข้างนอกกี่คน เราก็ตั้งมาตั้งแต่แรกเลยว่าขอเด็กข้างนอกมาทีมละ 3 คน ทีมละ4 คน กฎระเบียบมาอย่างไรขอให้กฎระเบียบแบบนั้น ค้าแข็งเราไม่เอา เราต้องการเด็กแบบนี้เราก็ว่าไปตามระเบียบ ดิฉันเข้าในว่าบ้างหมู่บ้านเขาไม่มีคน เด็กของดิฉันพูดว่าจะมีการเปลี่ยนแปลงอย่างไรให้มีการเปลี่ยนแปลงตั้งแต่เริ่มต้นที่จะมีการแข่งขัน กฎระเบียบเราวางไว้ตั้งแต่ต้นเลยนะคะ ไม่มีปัญหา สำหรับเรื่องอื่นๆ ค่าใช้จ่าย อะไรก็แล้วแต่ สำหรับดิฉันก็ฝากไว้เรื่องของงบประมาณกับเรื่องของตัวนักกีฬานะค่ะ ขอบคุณคะ


	นายเสรี  บุญยเกียรติ
ประธานสภา อบต.กะหรอ

	ขอบคุณ คุณสุชาดา ทองคงแก้ว ในนามสมาชิกหมู่ที่ 8 นะครับ ยังอยู่ในแผนงานการศาสนา วัฒนธรรม และ นันทนาการ งานกีฬาและนันทนาการ โครงการกีฬากะหรอเกมส์ต้านยาเสพติด ผู้อภิปรายในส่วนของแผนงานนี้ผ่านมา 5 คน แล้ว ในส่าวนของการบริหารจัดการครับ เชิญท่านครับ


	นายสมนึก หยูทองคำ
สมาชิกสภาอบต.กะหรอ หมู่ที่ 3
	กราบเรียนท่านประธานที่เคารพ ท่านสมาชิกทุกท่าน ผมเห็นด้วยกับสมาชิกทุกหมู่บ้านที่เอ่ยมา ขอสรุปว่า เรื่องการกีฬาทุกคนที่อยู่ในสภาแห่งนี้เคยเป็นสมาชิกซึ่งการดำเนินงานจะสรุปแบบไหน ผมได้ข่าวมาว่าหมู่บ้านละ 20,000-30,000 บาท สมาชิกที่เป็นคนใหม่ก็มีไม่กี่คนที่เป็นคนใหม่ก็มีหมู่ที่ 7 หมู่ที่ 4 หมู่ที่ 3 ท่านผู้บริหารกับท่านสมาชิกเก่าๆ น่าจะรู้ น่าจะทำกันให้ถูกต้อง เรื่องตังค์ครับเรื่องตังค์ปีที่แล้ว ผมสามหมื่นเพราะส่งทุกรายการ แต่ปีนี้ส่งบางรายการ ฟุตบอล เปตอง มีวอลเลย์บอลที่ผมไม่ได้ส่งแต่บังเอิญเจ้าหน้าที่เขาส่ง เราก็มีค่าใช้จ่าย ค่ากินข้าว  ค่าดูแล ค่าน้ำ ผมแข่งขันกีฬาครั้งนี้วันละ 2,000 บาท น้ำ 15 โหล น้ำมันมวย เสปรย์ ข้าว ทุกวัน สรุปนั้นเฉพาะบอล แต่พอบอลได้เข้ารอบมันเยอะกว่าอีก ปีนี้ ผมไม่มีตังค์ ผมไม่ได้ให้เสื้อ หัวหน้าทีมเขาขอนิดๆหน่อย เลยได้มีชื่อผมอยู่ส่วนนอกนั้นคนสนับสนุนข้างนอก แต่พอถึงเวลาเลี้ยง แรงเข้าไปอีก แต่พอตกรอบไม่เป็นไร ตรงนี้ฝากบริหารช่วยดูแลด้วย ฝากท่านประธานด้วย ผมเห็นด้วยกับสมาชิกทุกหมู่บ้านครับ ขอบคุณครับ


	นายเสรี  บุญยเกียรติ
ประธานสภาอบต.กะหรอ
นายเสรี  บุญยเกียรติ
ประธานสภาอบต.กะหรอ

	ขอบคุณท่านสมนึก หยูทองคำ  ท่านสมาชิกหมู่ที่ 3 ได้อภิปรายในแผนงานการศาสนา วัฒนธรรม และนันทนาการ งานกีฬาและนันทนาการ โครงการจัดการแข่งขันกีฬากะหรเกมสืต้านยาเสพติด สะท้อนถึงความเป็นจริงที่ได้สัมผัสมา ทั้ง
สองครั้งทั้งสองครา ทั้งสองปี ก็อภิปรายอยู่ในร่างข้อบัญญัตินี้เลยครับ เอาละครับท่านครับ เรื่องกีฬา เรื่องแผนงานการศาสนา วัฒนธรรม และนันทนาการ งานกีฬาและนันทนาการ ทั้งหมด 6 ท่าน ที่ได้สะท้อนความรู้สึก สภาพปัญหาที่เกิดขึ้นมา ทางฝ่ายผู้บริหารมีอะไรจะอภิปรายในแผนงานศาสนา วัฒนธรรม และนันทนาการ งานกีฬาและนันทนาการ บ้างหรือไม่ครับ  ครับเชิญท่านครับ


	นายสมพงค์ สามารถ
รองนายกอบต.กะหรอ
นายสมพงค์ สามารถ
รองนายกอบต.กะหรอ
	เรียนท่านประธาน เพื่อนสมาชิกผู้ทรงเกียรติ ทีมบริหารทุกท่าน กรผมสมพงค์ สามารถ รองนายกองค์การบริหารส่วนตำบลกะหรอ  จากคำสะท้อนของสมาชิกทุกหมู่บ้าน ผมเข้าใจ แล้วตรงนี้ก็หลายๆตัวที่สมาชิกบอกว่าในระเบียบ ผมขอชี้แจงเป็นข้อๆ นะครับเพื่อให้เพื่อนสมาขิกได้เข้าใจ และทำความเข้าใจ เราผู้บริหารก็พร้อมที่จะแก้ไขปรับปรุง นะครับ เรื่องของคุณสมบัติของนักกีฬานะครับ ตัวนี้นะครับ ท่านอย่าลืมว่าออกมาจากคณะกรรมการกีฬาในการเป็นผู้ตั้งระเบียบกำหนดกติกา ไม่ได้มาจากเจ้าหน้าที่หรือผู้บริหาร เป็นมาจากสมาชิกทั้ง 9 ท่านที่ยืนยันให้มีข้อ 6.3 ในการเอานักกีฬา เขย สะใภ้หรือว่าคนอื่น โดยการรับรองของผู้ใหญ่บ้านนี่ก็เป็นมติที่ได้แต่งตั้งขึ้นมา ปัญหาที่เราแก้ก็ง่ายนิดเดียวเราก็มาให้ใช้บุคคลภายในหมู่บ้านทั้งหมด หมู่บ้านไหนไม่พร้อมก็ไม่ส่ง ไม่ต้องนั้น เอาแต่นักกีฬาที่พร้อม เพราะถ้าเกิน 4 ทีมก็สามารถที่จะจัดการแข่งชันกีฬาได้ คุณสมบัติก็ขอฝากไปถึงคณะกรรมการกีฬา ประธานกีฬาในการเป็นผู้ตั้ง แล้วก็เรื่องในการจัดเลี้ยงตรงนี้ ที่ได้ติติงว่ามีงบประมาณที่ได้เพิ่มขึ้น เพราะทางผู้บริหารผมก็ยอมรับนะครับว่าผมไม่ได้ไปทุกหมู่บ้าน แล้วท่านนายกผมก็เห็นนะครับว่าหมู่ 3 ก็ไป ตามที่จัดเลี้ยง หมู่1 หมู่ 7 หมู่ 4 ผมก็เข้าไป แต่หมู่ 6 วันนั้นติดภารกิจกันทุกคนงานเยอะแยะเราก็ไมได้เข้าไปได้ หมู่ 8 ก็แจ้งมาว่ารุ่งเช้าจะเลี้ยงแต่บังเอิญมาติดนักกีฬาจะกลับภูมิลำเนาเลยเลี้ยงก่อน วันที่แช่งเสร็จเราก็ไม่ได้เข้าไปเพราะเตรียมการไม่ทัน เพราะเขาเปลี่ยนโปรกรมกกกะทันหัน เราก็ไมได้ละเลยเรื่องนักกีฬาที่บาดเจ็บ ท่านนายกก็ได้เข้าไปดูแลรอบสองรอบ แต่เราก็รออยู่ว่าทางน้องเขาจะดำเนินการในเรื่องของหมดนัดวันไหน ในการผ่าตัดเราก็พร้อมที่จะเข้าไปดูแลไม่ได้ทอดทิ้งนะครับ ขอชี้แจงตรงนี้ และเรื่องของค่าใช่จ่ายนะครับ ในขั้นตอนที่ว่าสี่ห้าหมื่นเราเข้าใจนะครับแต่มันก็ใช้สิทธิเบิกจ่ายได้ แต่เรื่องของตรงนั้นเราค่อยมาสรุปนะครับที่ว่าจะไปดูแลเยียวยา ไม่ใช่ว่าทอดทิ้งนะครับ และก็ได้ติดต่ออยู่บ่อยๆ ท่านนายกก็ได้วนเวียนเข้าไปดูแลหลายรอบ แล้วก็เรื่องของนักกีฬาที่ผมบอกว่าทางพี่สุจินต์บอกว่าเด็กบ้านเราจะติดยาเสียเป็นส่วนใหญ่ไม่สามารถกลับมาเล่นกีฬาได้ ตรงนี้แหละเป็นประเด็นหลัก สมควรที่จะตั้งงบประมาณเพื่อแข่งขันกีฬาชื่อก็ต้านยาเสพติด ครับได้ดึงเด็กในหมู่บ้าน หลายๆหมู่บ้านเด็กก็ได้ห่างไกลยาเสพติด และเรื่องของทางจังหวัดและอำเภอก็ทำMOU ในเรื่องของการดูแลเกี่ยวกับยาเสพติด เพราะรู้ดีว่าเดี่ยวนี้ระบาดไปทั่วทั้งประเทศไมใช่เฉพาะบ้านเรา ทุกจุด ตอนนี้ที่เดินถนนเพิ่มวันละ 2 คน นี่ละเป็นปัญหาหลักที่เรายืนยันว่าจะต้องมีตัวยี่ว่าสมควรที่จะให้เด็กมาเล่นกีฬา ได้มาเป็นส่วนร่วมบางที่เด็กมาเล่นตอนเย็นก็ถือว่ามีประโยชน์ไม่ไปมั่วสุม ก็เรื่องของการดูแล เราก็พร้อม
ที่จะแก้ไขปรับปรุงการต้อนรับอะไร ถ้าฝ่ายสภาเห็นด้วยและเปิดโอกาสให้มีการแข่งขันกีฬาเราก็จะนำมาแก้ไขปรับปรุงและในส่วนเรื่องของการแปรทางบริหารก็
พร้อมครับผม ในเรื่องของระเบียบในข้อบัญญัติเราไม่สามารถที่จะดูแลได้ก็จริงแต่บางทีราอาจหาวิธี พร้อมที่จะดูแลช่วยเหลือ ครับก็ฝากไปถึงเพื่อสมาชิกทุกคน  ก็ให้เห็นถึงส่วนรวมการแข่งขันกีฬาต้านยาเสพติด ยาเสพติดชื่อก็รู้อยู่ ลูกเราหลานเรา ลูกท่านหลานเธอก็ไม่แน่ อาจจะเป็นลูกเราหลานเราที่ติดยา นะครับ และถ้าเราไม่มีโครงการตัวนี้นะครับ เป็นกีฬาประเพณี วัฒนธรรมโดยหลักขึ้นชื่อแล้ว่าต้านยาเสพติดผมเห็นสมควร ฝากไปถึงท่านสมาชิกท่านประธานนะครับ ตัวอื่นผมไม่ว่าเพราะนี้เป็นบทบาทของสภาในการเสนอรับร่างข้อบัญญัติ แต่ในส่วนที่มีความสำคัญมีความจำเป็นผมขอฝากไปถึงเพื่อนสมาชิกนะครับเพื่อประชาชนในตำบลกะหรอ เพื่อน้องๆนักกีฬาแต่อยู่ที่ จะมาแก้ไขปรับปรุงระเบียบก็อยู่ในหน้าที่ของท่านกรรมการฝ่ายกีฬาที่จะต้องแก้ไขในเรื่องระเบียบคุณสมบัติ ส่วนเรื่องของการดูแลทางบริหารพร้อมที่จะรับตรงนั้น แต่ว่าจะอยู่นอกเหนือที่อยู่ในระเบียบหลักการตามกฎหมายตรงนี้ เราพร้อมนะครับ เราพร้อม ก็ฝากประธานไปถึงเพื่อนสมาชิกโครงการดีดี ต้านยาเสพติด ฝากเพื่อนสมาชิกพิจารณาในเรื่องตรงนี้ วันนี้นะครับ ขอบคุณมากครับท่านประธาน


	นายเสรี  บุญยเกียรติ
ประธานสภา อบต.กะหรอ

	ขอบคุณท่านรองนายก ได้พูดในแผนงานการศาสนา วัฒนธรรมและนันทนาการ  หลังจากที่มีเพื่อนสมาชิก 6 ท่านได้แสดงความคิดเห็นไปแล้ว ท่านอื่นมีอะไรเพิ่มเติมเกี่ยวกับแผนงานการศาสนา วัฒนธรรม และนันทนาการ อีกหรือไม่ครับ เอาละครับก็พอสมควรสำหรับแผนการศาสนา วัฒนธรรม และนันทนาการ ซึ่งอยู่ในร่างข้อบัญญัติองค์การบริหารส่วนตำบลกะหรอ ข้อบัญญัติงบประมาณรายจ่ายประจำปีงบประมาณ พ.ศ.2568   ท่านสมาชิกผู้ทรงเกียรติครับ ท่านคณะผู้บริหาร ท่านสมาชิกผู้ทรงเกียรติท่านใดอีกที่ต้องการอภิปรายเพิ่มเติมข้อบัญญัติ
งบประมาณรายจ่าย หากท่านมีขอเชิญท่านได้ เชิญครับ


	นางวัชรีวรรณ ช้างนิล
สมาชิกสภา อบต.กะหรอ หมู่ที่ 9
นางวัชรีวรรณ ช้างนิล
สมาชิกสภา อบต.กะหรอ หมู่ที่ 9
	เรียนท่านประธานสภา ท่านผู้บริหาร และเพื่อนสมาชิก ดิฉันนางวัชรีวรรณ ช้างนิล สมาชิหมู่ที่ 9 แผนงานบริหารทั่วไป งานบริหารทั่วไป งบลงทุน ค่าครุภัณฑ์ ครุภัณฑ์ยานพาหนะและขนส่ง ค่าจัดซื้อรถประจำตำแหน่ง จำนวน 1,282,000 บาท เพื่อจ่ายเป็นค่าจัดซื้อรถประจำตำแหน่งนายก อบต.หรือผู้ดำรงตำแหน่งอื่นที่ฐานะเทียบเท่า จำนวน 1 คัน ขนาดปริมาตรกระบอกสูบไม่เกิน 2,200 ซีซี หรือกำลังเครื่องยนต์สูงสุดไม่เกิน 130 กิโลวัตต์ หรือกำลังมอเตอร์ไฟฟ้าสูงสุดไม่เกิน 255 กิโลวัตต์ 
- เป็นไปตามเกณฑ์ราคากลางและคุณลักษณะเฉพาะสังเขป ตามบัญชีราคามาตรฐานครุภัณฑ์ สำนักงบประมาณ ฉบับเดือนธันวาคม 2566 หน้า18 ข้อ8.9
1) หนังสือกรมส่งเสริมการปกครองท้องถิ่น ที่ มท 0808.2/ว1095 ลงวันที่ 28 พฤษภาคม 2564  
เรื่องนี้เรื่องการซื้อรถประจำตำแหน่ง ดิฉันคิดว่ามันไม่จำเป็นนะค่ะ รถที่มีใช้อยู่แล้วสภาพมันก็ยังดีอยู่ ถ้าจะไปซื้อรถประจำตำแหน่งไม่น่าจะซื้อ จะซื้อๆรถใช้สำนักงาน หรือรถใช้ให้บุคลากรสำนักงานมันจะดีกว่าไม่ ถ้าจะไปซื้อแบบนี้
ประโยชน์จะไม่ได้อะไร ซื้อแล้วเราต้องให้ได้ประโยชน์สูงสุดกับชาวบ้าน ตัวอย่าง
เช่น เมื่อวันก่อนที่น้ำแห้ง ต้องเที่ยวขนน้ำเขาก็ลำบาก ต้องเที่ยวหารถ ต้องรอรถมาจากส่งหนังสือ ไปส่งอะไรก็แล้วแต่ งบประมาณเยอะเมื่อจัดซื้อก็ต้องคิดถึงประโยชน์ของชาวบ้านด้วยนะค่ะ แต่ถ้าเป็นรถประจำตำแหน่งฉันคิดว่าฉันไม่เห็นด้วย และที่อื่นเขาก็ไม่ค่อยจะซื้อกันรถประจำตำแหน่ง เขาจะซื้อก็รถใช้สำนักงานเท่านั้นคะ แค่นี้ค่ะ


	นายเสรี  บุญยเกียรติ
ประธานสภาอบต.กะหรอ
	ขอบคุณท่านวัชรีวรรณ ช้างนิล สมาชิกหมู่ที่ 9 ที่ได้อภิปรายแผนงานบริหารทั่วไป งานบริหารทั่วไป งบลงทุน  ค่าครุภัณฑ์ ครุภัณฑ์ยานพาหนะและขนส่ง ค่าจัดซื้อรถประจำตำแหน่ง มีสมาชิกท่านใดจะอภิปรายเพิ่มเติมอีกหรือไม่ครับ เชิญครับ


	นางวรรณา  คงแคล้วภัย
เลขานุการสภา อบต.กะหรอ
	เรียนท่านประธาน ฝ่ายบริหาร สมาชิกผู้ทรงเกียรติ ดิฉันขอใช้สิทธิ์สมาชิกหมู่ที่ 2 ดิฉันเห็นด้วยกับสมาชิกหมู่ที่ 9 วัชรีวรรณ ช้างนิล ดิฉันคิดว่ามันไม่จำเป็นเท่าไรเรื่องรถประจำตำแหน่ง แต่ถ้าซื้อในนามสำนักงานปลัดหรือสำนักงานกองคลัง หรือสำนักงานบรรเทาสาธารณภัย ก็ยังดีกว่า เพราะว่าจะได้ช่วยเหลือประชาชนให้มากที่สุด ดิฉันเห็นวันนั้นที่หมู่ที่ 8 ดิฉันเห็น อปพร. เจ้าหน้าที่สาธารณภัย 2 ทุ่ม 3 ทุ่ม ยังเห็นพวกเขายังส่งน้ำกันอยู่เลย น่าสงสาร ดิฉันคิดว่าถ้าจะซื้อรถประจำตำแหน่ง ดิฉันไม่เห็นด้วยคะ ขอบคุณคะ


	นายเสรี  บุญยเกียรติ
ประธานสภาอบต.กะหรอ

	ขอบคุณท่านสมาชิกหมู่ 2 เลขาสภาขอใช้สิทธิสมาชิกนะครับ เห็นด้วยกับท่านวัชรีวรรณ ช้างนิล ท่านอื่นครับ

	
	

	นายสมนึก หยูทองคำ 
สมาชิกสภา อบต.กะหรอ หมู่ที่ 3

	เรียนท่านประธานสภา ฝ่ายบริหาร ท่านสมาชิกผู้ทรงเกียรติ ผมก็ไม่เห็นด้วยและไม่มีความจำเป็นต้องซื้อรถประจำตำแหน่ง กระผมเห็นด้วยกับท่านสมาชิกหมู่ที่ 9 และหมู่ที่ 2 นะครับ ขอบคุณครับ


	นายเสรี  บุญยเกียรติ
ประธานสภาอบต.กะหรอ

	ขอบคุณท่านสมาชิกหมู่ที่ 3 ครับ นายสมนึก หยูทองคำ ท่านอื่นมีอีกไหมครับ

	นางสุชาดา  ทองคงแก้ว 
รองประธานสภา อบต.กะหรอ
นางสุชาดา  ทองคงแก้ว 
รองประธานสภา อบต.กะหรอ

	เรียนท่านประธานสภา คณะผู้บริหาร สมาชิกผู้ทรงเกียรติ ดิฉัน นางสุชาดา 
ทองคงแก้ว ขอใช้สิทธิสมาชิกหมู่ที่ 8 ด้วยใจจริงแล้วดิฉันอยากให้อบต.มีรถเพิ่มมาอีกคัน เหตุผลเนื่องจากตอนนี้เรามีรถที่ใช้ในงานทั่วไปเพียงคันเดียวคือรถที่เป็นของฝ่ายป้องกันและบรรเทาสาธารณภัย ซึ่งใช้ในการดูแลชาวบ้านเกี่ยวกับอุบัติภัยต่างๆ  น้ำท่วม ต้นไม้ล้ม การขนน้ำให้ชาวบ้าน แต่ท่านบริหารก็ต้องนำรถมาใช้ในการเดินทางไปราชการ ไปติดต่อหน่วยงานราชการต่าง ๆ ทำให้การทำงานของฝ่ายป้องกันและบรรเทาสาธารณภัยติดขัด ยกตัวอย่างเช่นการขนส่งน้ำให้ชาวบ้านของหมู่ที่ 8  ชาวบ้านรอรับน้ำตั้งแต่เช้ายันค่ำ แต่รถที่จะใช้งานเพิ่งเสร็จจากการใช้งานอื่นหลังบ่าย 2 โมงแล้ว ทำให้การขนส่งน้ำให้กับชาวบ้านได้
จำนวนน้อยหลังคาเรือน หรือส่งไม่ทันตามที่ชาวบ้านร้องขอนะค่ะ ซึ่งถ้าเรามีรถเพิ่มอีกคัน ก็จะคืนรถคันนี้ให้ฝ่ายป้องกันและบรรเทาสาธารณภัยเพื่อใช้งานได้เต็มที่ ดังนั้นจะเป็นรถฝ่ายใดก็ได้ แต่ขอให้เกิดประโยชน์ต่อชาวบ้าน มากที่สุด ขอบคุณค่ะ


	นายเสรี  บุญยเกียรติ
ประธานสภาอบต.กะหรอ

	ขอบคุณท่านสุชาดา ทองคงแก้ว ในนามสมาชิกหมู่ที่ 8 ท่านอื่นจะม่ใครอภิปรายเพิ่มเติมในแผนงานนี้อีกบ้างหรือไม่ครับ

	นายสมพงค์ สามารถ
รองนายก อบต.กะหรอ
	

	
	

	นายเสรี  บุญยเกียรติ
ประธานสภา อบต.กะหรอ

	เรียนท่านสมาชิกทุกท่าน คณะผู้บริหาร ขณะนี้เราอยู่ในระเบียบวาระที่ 4 เรื่องที่เสนอให้ที่ประชุมพิจารณา ข้อ 4.1 พิจารณาร่างข้อบัญญัติงบประมาณ พ.ศ.2568 ตามขั้นตอน การรับหลักการไปแล้ว ท่านสมาชิกก่อนที่จะเริ่มขั้นตอนต่อไป จะให้ท่านเลขานุการสภาฯ ได้ชี้แจงข้อกฎหมายที่เกี่ยวข้องให้ทราบนะครับ ขอเชิญครับ



	นางวรรณา  คงแคล้วภัย

เลขานุการสภาอบต.กะหรอ
	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547ข้อ 45   “ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้
ญัตติร่างข้อบัญญัติงบประมาณจะพิจารณาสามวาระรวดเดียวไม่ได้  และในการพิจารณาวาระที่สอง  ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”

ข้อ 49    “ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย
ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง  ผู้บริหารท้องถิ่น  หรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ  โดยให้แปรญัตติเป็นรายข้อและเสนอต่อประธานคณะกรรมการแปรญัตติ  ในกรณีที่สมาชิกสภาท้องถิ่นเป็นผู้แปรญัตติให้อนุโลมใช้ตามแบบท้ายระเบียบนี้”

ข้อ 50    “ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม  และตามที่มีการแก้ไขเพิ่มเติม  พร้อมทั้งรายงานและบันทึกความเห็นยื่นต่อประธานสภาท้องถิ่น  รายงานนั้นอย่างน้อยจะต้องระบุว่า  ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ  ตลอดจนการสงวนคำแปรญัตติด้วย  และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา  เว้นแต่กรณีต้องพิจารณาเป็นการด่วน  ”


	นายเสรี  บุญยเกียรติ
ประธานสภา อบต.กะหรอ

	ขอบคุณท่านเลขานุการสภาฯ ที่ได้ชี้แจงข้อกฎหมายที่เกี่ยวข้องนะครับ ครับสมาชิกผู้ทรงเกียรติ คณะผู้บริหาร ต่อไปเป็นขั้นตอนการปรึกษาหารือที่ประชุมสภาแห่งนี้ว่า เราควรจะกำหนดระยะเวลาในการแปรญัตติกี่วัน  
ควรจะกำหนดระยะเวลาเสนอคำแปรญัตติต่อคณะกรรมการแปรญัตติกี่วัน  และควรมีการคัดเลือกคณะกรรมการแปรญัตติกี่คน  ขอเชิญท่านสมาชิกได้แสดงความคิดเห็น หรือเสนอได้ครับ เชิญครับ


	นายสุจินต์ จุลรัตน์
สมาชิกสภา อบต. หมู่ที่ 5
	เรียนประธานสภาฯ คณะผู้บริหาร เพื่อนสมาชิกผู้ทรงเกียรติ กระผม นายสุจินต์ จุลรัตน์ สมาชิกสภาองค์การบริหารส่วนตำบลกะหรอ หมู่ที่ 5 ขอเสนอว่า การกำหนดระยะเวลาในการแปรญัตติ 3  วัน  โดยกำหนดระยะเวลาเสนอคำแปรญัตติต่อคณะกรรมการแปรญัตติในระหว่างวันที่ 15 – 17  สิงหาคม  2567  ตั้งแต่เวลา  08.00 น. ถึง  เวลา  16.00  น.  ณ. ห้องกิจการสภา 


	นายเสรี  บุญยเกียรติ
ประธานสภา อบต.กะหรอ

	ผมขอสรุประยะเวลาในการแปรญัตติ ต่อคณะกรรมการแปรญัตติ  ระยะเวลาในการกำหนด มี 3 วัน โดยกำหนดระยะเวลาเสนอคำแปรญัตติต่อคณะกรรมการแปรญัตติในวันที่ 15 – 17 สิงหาคม 2567 ตั้งแต่เวลา 8.00-16.00 น. 
ณ ห้องกิจการสภา  



	มติที่ประชุมสภา
	รับทราบ


	นายเสรี  บุญยเกียรติ
ประธานสภา อบต.กะหรอ

	ก่อนที่จะเสนอว่าควรคัดเลือกคณะกรรมการแปรญัตติ ในการทำหน้าที่แปรญัตติร่างข้อบัญญัติ มีกี่คน ใครบ้างนั้น ขอเชิญเลขานุการสภาฯได้ชี้แจงระเบียบกฎหมายที่เกี่ยวข้องครับ  เชิญครับ 



	นางวรรณา  คงแคล้วภัย

เลขานุการสภา อบต.กะหรอ

	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547 ข้อ 103   คณะกรรมการสภาท้องถิ่นมี  2  ประเภท คือ  
(1)  คณะกรรมการสามัญ  ประกอบด้วยสมาชิกสภาท้องถิ่น มีจำนวนไม่น้อยกว่าสามคน  แต่ไม่เกินเจ็ดคน
(2)  คณะกรรมการวิสามัญ ประกอบด้วยสมาชิกท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน
ขอ ๑๐๗ ภายใต้บังคบข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่น หรือผู้บริหารท้องถิ่นเสนอชื่อสมาชิกสภาท้องถิ่นเป็นผู้เสนอตองมีสมาชิกสภาท้องถิ่นรับรองไมน้อยกว่าสองคน สวนกรณีที่ผู้บริหารท้องถิ่น เป็นผู้เสนอไมตองมีผู้รับรอง
การเสนอชื่อให้เสนอไดโดยไมจำกัดจำนวนเว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม


	นายเสรี บุยญเกียรติ                 ประธานสภา อบต.กะหรอ
	ขอบคุณท่านเลขานุการสภาฯที่ได้ชี้แจงระเบียบกฎหมายที่เกี่ยวข้องครับ ขั้นตอนต่อไป การเสนอคัดเลือกคณะกรรมการแปรญัตติซึ่งตามกฎหมายไม่น้อยกว่า 3 คน แต่ไม่เกิน 7 คนครับ ขอให้ท่านสมาชิกได้ปรึกษาหารือและได้เสนอนะครับว่าจะเป็นกี่คน เชิญครับ



	นายสุจินต์ จุลรัตน์
สมาชิกสภา อบต. หมู่ที่ 5
	เรียนท่านประธานสภาฯ ท่านคณะผู้บริหาร และสมาชิกสภาฯทุกท่าน ผมนาย
สุจินต์ จุลรัตน์ สมาชิกสภาองค์การบริหารส่วนตำบลกะหรอ หมู่ที่ 5  ผมขอเสนอคณะกรรมการแปรญัตติในการทำหน้าที่  แปรญัตติร่างข้อบัญญัติในครั้งนี้  จำนวน  3    คน ( ผู้รับรอง นางสุชาดา ทองคงแก้ว , นางสมศรี แซ่ลิ่ม )


	นายเสรี บุยญเกียรติ                 ประธานสภา อบต.กะหรอ
	ผู้รับรองถูกต้อง มีสมาชิกท่านใดจะเสนอเป็นอย่างอื่นอีกหรือไม่                         ในเมื่อไม่มีสมาชิกท่านใดเสนอเป็นอย่างอื่น  สรุปว่าท่านสมาชิกทุกท่านเห็นชอบกับข้อเสนอของ นายสุจินต์ จุลรัตน์ ต่อไปเป็นการเสนอชื่อคณะกรรมการแปรญัตติ  3    ท่าน แต่เสนอที่ละท่าน พร้อมด้วยผู้รับรอง นะครับ ท่านสมาชิกผู้ทรงเกียรติ ครับ  ขอให้ท่านปรึกษาหารือกันแล้วก็เสนอรายชื่อคณะกรรมการแปรญัตติ    ในการทำหน้าที่แปรญัตติร่างข้อบัญญัติคนที่ 1 เชิญครับ


	นางวัชรีวรรณ ช้างนิล
สมาชิกสภาอบต. หมู่ที่ 9
	เรียนท่านประธานสภาฯ ท่านคณะผู้บริหาร และสมาชิกสภาฯทุกท่าน ดิฉัน
นางวัชรีวรรณ ช้างนิล สมาชิกสภาองค์การบริหารส่วนตำบลกะหรอ หมู่ที่ 9  ขอเสนอ  นายสุจินต์ จุลรัตน์  สมาชิกสภาฯ หมู่ที่ 5   เป็นคณะกรรมการแปรญัตติในการทำหน้าที่แปรญัตติร่างข้อบัญญัติ  คนที่ 1  
(ผู้รับรอง นางสุชาดา  ทองคงแก้ว , นายสมนึก หยูทองคำ)


	นายเสรี บุยญเกียรติ                 ประธานสภา อบต.กะหรอ
	ผู้รับรองถูกต้องครับ มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติ คนที่ 1  อีกหรือไม่  เมื่อไม่มีสมาชิกสภาท่านใดเสนอสมาชิกท่านอื่นอีก  สรุปว่าที่ประชุมสภาองค์การบริหารส่วนตำบลแห่งนี้       มีมติเห็นชอบให้ท่าน สุจินต์  จุลรัตน์  สมาชิกสภา หมู่ที่ 5 เป็นคณะกรรมการแปรญัตติ   คนที่ 1  


	ที่ประชุม
	รับทราบ


	นายเสรี บุยญเกียรติ                 ประธานสภา อบต.กะหรอ
	ขอเชิญท่านสมาชิกได้เสนอชื่อคณะกรรมการแปรญัตติ คนที่ 2 เชิญครับ


	นายสมนึก หยูทองคำ
สมาชิกสภาอบต. หมู่ที่ 3
	เรียนท่านประธานสภาฯ ท่านคณะผู้บริหาร และสมาชิกสภาฯทุกท่าน กระผม
นายสมนึก หยูทองคำ สมาชิกสภาองค์การบริหารส่วนตำบลกะหรอ หมู่ที่ 3  ขอเสนอ  นางวัชรีวรรณ ช้างนิล  สมาชิกสภาฯ หมู่ที่ 9   เป็นคณะกรรมการแปรญัตติในการทำหน้าที่แปรญัตติร่างข้อบัญญัติ  คนที่ 2  
(ผู้รับรอง นางวรรณา คงแคล้วภัย  , นางโสภิตา  สินรัตน์)


	นายเสรี บุยญเกียรติ                 ประธานสภา อบต.กะหรอ
	ผู้รับรองถูกต้อง ขอบคุณท่านสมาชิกหมู่ที่ 3 มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติ คนที่ 2  อีกหรือไม่  เมื่อไม่มีสมาชิกสภาท่านใดเสนอสมาชิกท่านอื่นอีก  สรุปว่าที่ประชุมสภาองค์การบริหารส่วนตำบลแห่งนี้       มีมติเห็นชอบให้ท่าน วัชรีวรรณ  ช้างนิล  เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2568   คนที่ 2  


	ที่ประชุม
	รับทราบ


	นายเสรี บุยญเกียรติ                 ประธานสภา อบต.กะหรอ
	ขอเชิญท่านสมาชิกได้เสนอชื่อคณะกรรมการแปรญัตติ คนที่ 3 เชิญครับ


	นางโสภิตา  สินรัตน์
สมาชิกสภาอบต. หมู่ที่ 9
	เรียนท่านประธานสภาฯ ท่านคณะผู้บริหาร และสมาชิกสภาฯทุกท่าน ดิฉัน นางโสภิตา  สินรัตน์ สมาชิกสภาองค์การบริหารส่วนตำบลกะหรอ หมู่ที่ 7  ขอเสนอ  นางสมศรี แซ่ลิ่ม  สมาชิกสภาฯ หมู่ที่ 6   เป็นคณะกรรมการแปรญัตติในการทำหน้าที่แปรญัตติร่างข้อบัญญัติ  คนที่ 3  
(ผู้รับรอง นายสุจินต์  จุลรัตน์ , นางวัชรีวรรณ ช้างนิล)


	นายเสรี บุยญเกียรติ                 ประธานสภา อบต.กะหรอ
	ผู้รับรองถูกต้องครับ ขอบคุณครับ  มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติ คนที่ 3  อีกหรือไม่  เมื่อไม่มีสมาชิกสภาท่านใดเสนอสมาชิกท่านอื่นอีก  สรุปว่าที่ประชุมสภาองค์การบริหารส่วนตำบลแห่งนี้       มีมติเห็นชอบให้ท่าน นางสมศรี แซ่ลิ่ม  เป็นคณะกรรมการแปรญัตติ   คนที่ 3 ครับ 


	ที่ประชุม
	รับทราบ


	นายเสรี บุยญเกียรติ                 ประธานสภา อบต.กะหรอ
	สรุปว่าคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2568  คือ
1. นายสุจินต์ จุลรัตน์
2. นางวัชรีวรรณ ช้างนิล
3. นางสมศรี แซ่ลิ่ม
เป็นคณะกรรมการแปรญัตติ ในการทำหน้าที่แปรญัตติร่างข้อบัญญัติงบประมาณรายจ่ายประจำปี 2568
 

	ที่ประชุม
	รับทราบ


	นายเสรี บุยญเกียรติ                 ประธานสภา อบต.กะหรอ
	ท่านสมาชิกครับ เรายังอยู่ในระเบียบวาระที่ 4 ข้อ 4.1  เรื่องพิจารณาร่างข้อบัญญัติ อบต.กะหรอ เรื่องร่างข้อบัญญัติงบประมาณรายจ่ายประจำปีงบประมาณ พ.ศ.2567 นะครับ สำหรับขั้นตอนขั้นรับหลักการได้เสร็จสิ้นลงแล้ว มีการกำหนด คณะกรรมการ กำหนดวันเวลาในการเสนอคำแปรญัตตินะครับ  เป็นที่เรียบร้อยแล้วนะครับ สมาชิกผู้ทรงเกียรติ คณะผู้บริหาร และผู้เข้าร่วมประชุมทุกท่าน ผมขอใช้ที่ประชุมแห่งนี้ นัดการประชุม ในวาระที่ 2 ที่ 3 ในวันที่ 22 สิงหาคม 2567 เวลา 13.30 น. โดยไม่ออกหนังสือเชิญประชุมนะครับ ซึ่งได้แจ้งในที่ประชุมแห่งนี้แล้วนะครับ 

	
	

	ระเบียบวาระที่ 5
	เรื่องอื่น ๆ

	
	5.1 ความคืบหน้าของโครงการจ่ายขาดเงินสะสม

	นายเสรี บุญยเกียรติ
ประธานสภา อบต.กะหรอ

	ความคืบหน้าของโครงการจ่ายขาดเงินสะสมนะครับ มีโครงการอะไรบ้างแล้วที่ทำ และโครงการอะไรบ้างที่ไม่ได้ทำ มีท่านสมาชิกท่านใดที่จะสอบถามเชิญได้ครับ เชิญครับ



	นายสมนึก หยูทองคำ 
สมาชิกสภา อบต.กะหรอ หมู่ที่ 3 
	เรียนท่านประธานสภา ท่านนายก และท่านสมาชิกผู้ทรงเกียรติทุกท่านครับ กระผมนายสมนึก หยูทองคำ ของผมหมู่ที่ 3 เรื่องเงินจ่ายขาดเงินสะสมมีขยายท่อเมนประปาลูกห้วยมวง รู้สึกว่า 200 กว่าเมตร อันดับ 2 ประปาอนามัยลานวัวก็ยังไม่ได้ดำเนินการ อันดับที่ 3 ท่อเมนไปบ้านปลัดรัญ และบ้านนายสุรี และก็ขอบคุณฝ่ายบริหารที่ดำเนินการอยู่ซอยขุนศรี – บ้านท่าหว้า กำลังดำเนินการอยู่ผมขอขอบคุณครับ ส่วนที่ยังไม่ได้ทำเหมือนจะอยู่ในข้อบัญญัติมีอยู่ 140 กว่าเมตร ถนนนายสมโชค – คลองเกียบ ส่วนไหนที่ทำผมขอชื่นชมครับ ของหมู่ที่ 3 มีแค่นี้ครับ


	นายเสรี บุญยเกียรติ
ประธานสภา อบต.กะหรอ
	ขอบคุณท่านสมนึก  หยูทองคำสมาชิกหมู่ที่ 3 นะครับ ที่ไม่ได้ทำ 3 โครงการ ที่ทำไปแล้ว ซอยขุนศรี – ท่าหว้า ที่ยังไม่ได้ทำ 140 เมตร สมโชค – คลองเกียบ อยู่ในข้อบัญญัติใช้ไม่ครับ สมาชิกหมู่ที่ 3 ครับผม ตอบไปตามหมู่บ้านเลยนะครับ เชิญครับ

	นายสุมล  ชัยณรงค์ 
นายก อบต.กะหรอ
	กราบเรียนท่านประธานที่เคารพ  ท่านสมาชิกผู้ทรงเกียรติ ตามระเบียบวาระที่ 5 เรื่องอื่นๆ ความคบหน้าการจ่ายขาดเงินสะสมนะคับ สภาอนุมัติโครงการแผนงานฝ่ายโยธาระยะเวลาดำเนินการ 1 ปี นะครับ  ได้ดำเนินการไปแล้วบางส่วน ของหมู่ที่ 3 ท่านสมาชิกสอบถามมาเรื่องท่อเมนประปา ม.3 บ้านหัวยมวง ท่อ พีวีซี  256 เมตร  ถังกรองสนิม อยู่ในแผนพัฒนาท้องถิ่น ครั้งที่ 1 รายการที่ 4 กำลังพิจารณาหาผู้เสนอราคาอยู่นะครับ ท่อเมนประปาของหมู่ที่ 3 ยังมีอีกโครงการหนึ่ง ปรับปรุงท่อเมนประปาของหมู่ที่ 3ตำบลกะหรอ อนามัยบ้านลานวัว ปรับปรุงซ่อมแซมเปลี่ยนถังไฟเบอร์กลาส 2500 ลิตร พร้อมเปลี่ยนถังสนิม ความสูงตามรายละเอียดของแผนงานอุตสาหกรรมอยู่ในช่วงหาผู้เสนอราคา  และอีกอย่างหนึ่งของหมู่ที่ 3 คือซ่อมแซมประปาหมู่บ้านของหมู่ที่ 3 บ้านท่าหว้า เปลี่ยนถังกรองสนิมเหล็กจำนวน 1 ชุด ของโรงเรียนขุนทะเลกำลังดำเนินการอยู่นะครับ ขอบคุณครับ ท่านประธานครับ

 

	นายเสรี  บุญยเกียรติ
ประธานสภาอบต.กะหรอ

	ขอบคุณท่านนายกนะครับ ได้ตอบข้อซักถามของสมาชิกหมู่ที่ 3 ความคืบหน้าของหมู่บ้านนะครับ สมาชิกท่านไหนมีข้อซักถามเชิญครับ 

	นายสุจินต์ จุลรัตน์
สมาชิกสภาอบต. หมู่ที่ 5
	กราบเรียนท่านประธานที่เคารพครับ ท่านผู้บริหารและสมาชิก กระผมนายสุจินต์ จุลรัตน์ สมาชิกหมู่ 5 ครับ กระผมอยากทราบครับ เงินจ่ายขาดรู้สึกว่าน่าจะผ่านไป 100 วันแล้ว ท่านได้ดำเนินการไปถึงไหนแล้วทุกๆ หมู่บ้าน  ตอนนี้มีชาวบ้านร้องเรียนมา มีน้ำสกปรก ชาวบ้านส่งคลิปมา อยากให้ท่านฝ่ายบริหารช่วยจัดสรร ให้เร็วด้วยนะครับ ขอบคุณครับ


	นายเสรี  บุญยเกียรติ
ประธานสภาอบต.กะหรอ

	ครับ ขอบคุณท่านสุจินต์ จุลรัตน์ ที่ยังค้างๆ อยู่ที่เกี่ยวกับน้ำประปานะครับ ทุกๆ โครงการ ทุกๆ หมู่บ้านน่ะครับ ของหมู่ที่ 1 ก็เหมือนกันนะครับ ผมขอใช้สิทธิ์สมาชิกหมู่ 1 เรื่องเงินจ่ายขาดเงินสะสม มีปัญหาโครงการล่าช้า ผมพยายามแก้ไขอย่างสุดกำลัง แต่ว่ามันก็เริ่มไปหลายเดือน แล้วเหมือนคุณสุจินต์ว่า น้ำก็มีคราบสนิม มีกลิ่น ใช้ก็เกิดอาการคัน เด็กๆ ชาวบ้านเขาฝากมานะครับ จ่ายขาดเงินสะสมเริ่มตั้งแต่ พฤษภาคมนะครับ หวังเป็นอย่างยิ่งว่าให้โครงการมันรุดหน้า อย่างน้อยๆ เห็นเป็นโครงการเป็นรูปประธรรม นะครับ ท่านอื่นครับ เชิญครับ


	นางวัชรีวรรณ ช้างนิล
สมาชิกสภา อบต.กะหรอ หมู่ที่ 9
	เรียนท่านประธานที่เคารพ ฝ่ายบริหารเพื่อนสมาชิก ดิฉัน นางวัชรีวรรณ ช้างนิล ของหมู่ที่ 9 ก็เหมือนกันคะ เรื่องเงินจ่ายขาดเงินสะสม จะเปลี่ยนทรายกรองของประปา ลูกไสสว่าง ขยายท่อเมนบ้านลุงเห้ง ถนนหน้าบ่อนไก่ก็ยังไม่ทำทีคะ ขอบคุณคะ


	นายเสรี  บุญยเกียรติ
ประธานสภาอบต.กะหรอ

	ขอบคุณสมาชิกหมู่ที่ 9 คุณวัชรีวรรณ ช้างนิล โครงการยังค้างๆ อยู่ สำหรับโครงการเงินสะสมก็เช่นเดียวกัน ท่านอื่นครับ เชิญครับ  ถ้าไม่มีขอเชิญท่านฝ่ายบริหารช่วยตอบประเด็นข้อสงสัยด้วยครับ เชิญครับ


	นายสุมล  ชัยณรงค์
นายกอบต.กะหรอ
	กราบเรียนท่านประธานที่เคารพ ท่านสมาชิกผู้ทรงเกียรติ ตามระเบียบที่ 5 เรื่องอื่นๆ ความคืบหน้าเงินจ่ายขาดเงินสะสม ปีพ.ศ. 2567 นะครับ ผมตอบข้อซักถามท่านสมาชิก ตามรายละเอียดเลยนะครับ
มีท่านสมาชิกหลายท่านที่สอบถามเข้ามาเรื่องเงินจ่ายขาดเงินสะสม ในเรื่องโครงการต่างๆ นะครับ
โครงการที่ 1 ถนนสายทุ่งใน – นาป่า ของหมู่ที่ 1 ทำสัญญาไว้แล้ว เลขที่สัญญา 12/2567 วันที่ 2 สิงหาคม 2567 เป็นแผนงานฝ่ายโยธาที่ดำเนินการอยู่ ให้ท่านสมาชิกให้เข้าใจถึงรายละเอียด ในการดำเนินการของหน่วยงานส่วนโยธา ข้อบัญญัติ เงินจ่ายขาดมาพร้อมๆ กัน เลยซับซ้อนกัน ข้อบัญญัติต้องรีบเร่งให้เสร็จในวันเวลาที่กำหนด เงินจ่ายขาดก็ต้องรีบเร่งให้เสร็จ ตามวันเวลาที่กำหนด และวันเวลาพอเหมาะพร้อมๆ กันพอดี นะครับ
โครงการที่ 2 โครงการก่อสร้าง คสล.สายในโคร๊ะ พลักพลา หมู่ที่ 1 อยู่ในเรื่องคัดเลือกผู้ประกอบการกำลังพิจารณากับผู้เสนอราคาอยู่นะครับ
โครงการที่ 3 ก่อสร้าง คสล.สายอนามัยบ้านหัวทุ่ง อยู่ของหมู่ที่ 5 ขั้นตอนพิจารณาผู้เสนอราคาอยู่นะครับ
โครงการที่ 4 ถนนบุกเบิกปรับปรุง สายบ้านขุนศรี หมู่ 6 ทำสัญญาจ้างเรียบร้อยแล้ว 13/2567 ลงวันที่ 2 สิงหาคม 2567 นี้คือรายละเอียดจ่ายขาดเงินสะสมนะครับ
โครงการที่ 5 โครงการก่อสร้าง คสล.สายนาลึก – อ่างทอง กำลังกำหนดราคากลาง ของหมู่ 7 อยู่ครับ
โครงการที่ 6 เป็นถนน คสล.บ้านไสรักษ์ ของหมู่ 8 ก็อยู่ในโครงการกำหนดราคากลาง
โครงการที่ 7 ถนนนายขาวนายกลับ – เนินมุด หมู่ 9 ก็อยู่ในช่วงกำหนดราคากลาง
โครงการที่ 8 กำลังเปลี่ยนหลังคาสำนักงาน ซึ่งจำเป็นไม่มาก ผมบอกว่าไม่ต้องรีบ
อีกแผนงาน แผนงานพาณิชย์ของหมู่ที่ 1 โครงการขุดเจาะบาดาล ของตำบล
กะหรอ ทำสัญญาเรียบร้อยแล้ว 11/2567 ลงวันที่ 2 สิงหาคม 2567 แล้วก็ของหมู่ที่ 1 เป็นโครงการที่ 2 สร้างระบบประปาหมู่บ้าน หอถังแชมเปน ของหมู่ที่ 1 นะครับ ก็ต้องคาบเกี่ยวกับการขุดเจาะบ่อบาดาลให้แล้วเสร็จ รอการขุดบ่อบาดาลนะครับ ยังไม่ดำเนินการเลขที่ 11/2567 ลงวันที่ 2 นะครับ นี้คือรายละเอียด แล้วก็โครงการหมู่ที่ 1 นะครับ
โครงการเปลี่ยนถังสนิมนะครับ ซ่อมแซมประปาให้แล้วเสร็จของหมู่ที่ 1 เปลี่ยนถังกรองสนิม 
โครงการปรับปรุงประปาของหมู่ที่ 2 บ้านตลาดจันทร์ ต.กะหรอ เพื่อเปลี่ยนถังกรองทรงกระบอก พร้อมอุปกรณ์ เปลี่ยนท่อเมน ระยะ 500 เมตร ต้องรอถนนคอนกรีตถนน 4 เลน เพื่อรอให้ถนนแล้วเสร็จ จะได้วางท่อเมนประปา ของหมู่ที่ 2 อีกที ของหมู่ที่ 3 ผมก็อธิบายไปแล้ว ของหมู่ที่ 5 บ้านนางฉลาด ขยายท่อเมนเหมือนกัน ต้องรอถนน 4 เลนเหมือนกัน
แล้วก็โครงการของหมู่ที่ 5 วัดเขาน้อย เปลี่ยนถังแชมเปน ก็อยู่ในการกำหนดราคากลาง เรื่องเปลี่ยนถังแชมเปน ต้องรอเวลาผู้เสนอราคา เขาต้องจองถังแชมเปน รอเวลาประมาณ 3 เดือน แต่ละลูก ส่วนของท่าเปรง ผมขอช่วยเร่งผู้ประกอบการว่าช่วยเร่งดำเนินการเปลี่ยนก่อนได้ไหม แล้วค่อยมาทำสัญญาคราวหลัง เพื่อการแก้ปัญหาให้กับพี่น้องประชาชน เหมือนกัน
ท่านสมาชิกหมู่ที่ 5 แจ้งมาว่า ชาวบ้านเดือดร้อนและร้องเรียนไปยังท่าน ผมก็พยายามรีบเร่ง ถังก็มาแล้วเดียวรบกวนผู้ประกอบการให้ก่อน และโครงการหมู่ที่ 8 อีกโครงการ เปลี่ยนท่อ พี อี
ในเรื่องดำเนินการ ก็อยู่ในเรื่องสามแยกใสรักษ์นะครับ รอเรื่องถนน 4 เลน เพื่อจะได้จัดวางท่อเมนประปา ที่เปลี่ยนใหม่ให้ได้ตรงจุด แล้วไม่ต้องแก้ปัญหาตามหลัก  แจ้งให้สมาชิกได้รับทราบในเรื่องเงินจ่ายขาดเงินสะสม 
โครงการหมู่ที่ 9 ที่เปลี่ยนท่อเมนประปา บ้านใสสว่าง ก็อยู่ในการพิจารณาอยู่นะครับ ดังนั้นแล้วในนามนายกองค์การบริหารส่วนตำบลกะหรอ ต้องขอโทษท่านสมาชิกด้วยนะครับ ความล่าช้าผมก็เร่งในส่วนโยธาและรองนายก เพื่อความเป็นห่วงพี่น้องประชาชนที่ได้รับความเดือดร้อนนะครับ ขอบคุณมากครับท่านประธาน

	นายเสรี  บุญยเกียรติ
ประธานสภาอบต.กะหรอ

	ขอบคุณนายกได้ชี้แจงทำความเข้าใจว่าความคืบหน้า ไปถึงไหนแล้ว  9หมู่บ้าน ดำเนินการไปถึงไหน อย่างไรนะครับ ท่านสมาชิกผู้ทรงเกียรติครับถ้าท่านสมาชิกหมดข้อสงสัยแล้ว กระผมขอปิดประชุม  
 

	
	ปิดประชุม  เวลา 16.05 น.

	
	






               (นางวรรณา  คงแคล้วภัย)


                  เลขานุการสภาองค์การบริหารส่วนตำบลกะหรอ



                ผู้จดรายงานการประชุม 
คณะกรรมการตรวจสอบรายงานการประชุมได้ตรวจรายงานการประชุมแล้วเมื่อวันที่...........................
        (นายเอนก  จันทรชิต)



          (นางสมศรี  แซ่ลิ่ม)
คณะกรรมการตรวจรายงานการประชุม
                    คณะกรรมการตรวจรายงานการประชุม

     (นางสุชาดา  ทองคงแก้ว)
ประธานคณะกรรมการตรวจรายงานการประชุม
สภาองค์การบริหารส่วนตำบลกะหรอ  ได้รับรองรายงานการะชุมดังกล่าวแล้ว ในการประชุม สมัย..........ประจำปี พ.ศ. ................ เมื่อวันที่ ...............เดือน........................พ.ศ. ...............












  




                                    (นายเสรี  บุญยเกียรติ)
                                                               ประธานสภาองค์การบริหารส่วนตำบลกะหรอ
